**SIR GAERFYRDDIN**

**CYNLLUN DATBLYGU LLEOL DIWYGIEDIG (2018-2033)**

**ARCHWILIAD**

**AGENDA**

**Sesiwn Gwrandawiad 6 Dydd Iau 24 Hydref 2024 10:00 – 17:00**

**Gwrandawiad Rhithiol**

**Mater 6:** **Cysylltiadau Cryf – Newid yn yr Hinsawdd, Ynni Adnewyddadwy, Trafnidiaeth, Mwynau a Gwastraff**

*Y Mater: A yw'r Cynllun yn darparu fframwaith ar gyfer rheoli newid yn yr hinsawdd, ynni adnewyddadwy a datblygu carbon isel ynghyd â thrafnidiaeth gynaliadwy a hygyrchedd sy'n gadarn, yn gyfiawn ac yn gyson â gofynion y polisi cenedlaethol?*

*Newid yn yr Hinsawdd ac Ynni Adnewyddadwy*

1. A yw Polisi SP16 yn darparu fframwaith priodol ar gyfer sicrhau bod cynigion datblygu yn ymateb i'r hyn sy'n achosi newid yn yr hinsawdd a'i effeithiau ac yn lleihau'r achosion a'r effeithiau hyn?

2. A yw'r Asesiad Ynni Adnewyddadwy yn gadarn, yn seiliedig ar dystiolaeth gredadwy ac yn gyson â gofynion y polisi cynllunio cenedlaethol?

3. A yw'r Cynllun yn darparu cydbwysedd priodol rhwng gwireddu potensial yr ardal ar gyfer cynhyrchu ynni adnewyddadwy a diogelu tirwedd ac amgylchedd naturiol a hanesyddol y Sir?

4. A yw Polisi CCH1 yn darparu fframwaith polisi priodol ynghylch gwireddu potensial Sir Gaerfyrddin ar gyfer cynhyrchu ynni adnewyddadwy o fewn ardal a gafodd ei hasesu ymlaen llaw ac ardaloedd chwilio lleol?

* 1. A yw'r polisi'n gyson â gofynion y polisi cynllunio cenedlaethol? A ddylid diwygio ei gyfiawnhad rhesymegol er mwyn cynnwys esboniad ynghylch gofynion Cymru'r Dyfodol?
	2. A yw'r gofynion mewn perthynas â 'ffermydd gwynt ar raddfa fawr' yn angenrheidiol?
	3. A ddylai'r ardaloedd chwilio lleol ar gyfer ynni'r haul gael eu rhestru yn y polisi?
	4. Sut yr asesir yr effaith o ddatblygu ar Dir Gorau a Mwyaf Amlbwrpas a phriddoedd â llawer o garbon mewn ardaloedd chwilio lleol?

5. A yw'r targed ar gyfer cynhyrchu ynni sydd wedi'i gynnwys yn Nhablau 9 a 10 yn briodol neu a ddylai fod yn fwy uchelgeisiol?

6. A yw Polisi CCH2 yn darparu dull priodol ar gyfer rheoli datblygu ynni adnewyddadwy y tu allan i ardaloedd a aseswyd ymlaen llaw ac ardaloedd chwilio lleol? A sut fydd effaith datblygu ar Dir Gorau a Mwyaf Amlbwrpas a phriddoedd â llawer o garbon yn cael ei hasesu?

7. A yw gofynion CCH3 yn seiliedig ar dystiolaeth gadarn ac a ydynt yn gyson â gofynion y polisi cynllunio cenedlaethol?

8. A yw Polisi CCH4 yn angenrheidiol ac a yw'n darparu fframwaith clir a chyson ar gyfer rheoli ansawdd dŵr ac amddiffyn adnoddau dŵr yn y Sir?

9. A yw gofynion Polisi CCH5 yn wahanol yn lleol neu a ydynt yn efelychu gofynion y polisi cynllunio cenedlaethol?

10. A yw Polisïau CCH6 a CCH7 yn darparu mecanwaith priodol ar gyfer rheoli ynni adnewyddadwy a charbon isel mewn datblygiadau newydd a fforestydd, coetiroedd a phlannu Coed? A yw gofynion y polisïau'n cael eu mynegi'n glir?

*Cludiant Cynaliadwy a Hygyrchedd*

11. A yw Polisi SP17 yn darparu fframwaith clir a chyson ar gyfer integreiddio a chydlynu mesurau trafnidiaeth cynaliadwy a chynllunio defnydd tir? A yw gofynion Polisi TRA2 yn cael eu mynegi'n glir ac a ydynt yn gyson â'r polisi cynllunio cenedlaethol?

a) Sut y bydd darparu lleoedd parcio yn cael ei reoli?

*Mwynau a Gwastraff*

12. A yw Polisïau SP18, MR1, MR2 ac MR3 yn darparu fframwaith priodol ar gyfer rheoli adnoddau mwynau yn y Sir?

13. A ddylid diwygio Polisi MR2 i gynnwys rhestr o'r holl safleoedd mwynau sydd â chaniatâd cynllunio presennol a'u clustogfeydd priodol?

14. A ddylai Atodiad 4 – Diwygio Safleoedd Mwynau Gweithredol a Segur i egluro'r tebygolrwydd y bydd safleoedd yn cael eu hailactifadu a'u gweithio yn ystod cyfnod y Cynllun?

15. A yw Polisi SP19 yn darparu fframwaith clir a chyson ar gyfer rheoli gwastraff yn gynaliadwy? Sut a ble y bydd tir yn cael ei ddyrannu ar gyfer cyfleusterau rheoli gwastraff?

16. A ddylai Polisi PSD5 gyfeirio at 'gynllun rheoli deunyddiau naturiol’?